Onderhoud / Skuldverjaring / Boedeloorgawe | Jansens Egskeiding Forum
You are here: Home / Onderhoud / Skuldverjaring / Boedeloorgawe
My man is geskei en is gedagvaar vir ‘n onredelike onderhoudsbedrag wat toegestaan is. Sy huidige finansiële situasie is nie in ag geneem nie.
Hy het tans ‘slegte skulde’ wat hy nie kan bybring om te betaal nie en is oorhandig aan skuldeisers.
Ek wil graag weet of daar ‘n sekere % van sy netto salaris is waarop sy ex-vrou mag aandring vir onderhoud, of kan hy sê a.g.v. ander skulde en bestaande dag-tot-dag lewenskostes kan hy sleg ‘n sekere bedrag bybring?
Is daar so iets in Namibië dat skuld kan’verjaar’ (m.a.w. as dit na bv. 5 jaar nog nie vereffen is nie,kanjy nie gedagvaar word vir die geld nie)?
Sou dit wys wees as hy hom ‘insolvent’ te laat verklaar? Beteken dit dan ook dat slegte skulde afgeskryf word?
Eerstens sal dieHofnie ‘n “onredelike” onderhoudsbedrag toestaan nie. Dit wil voorkom asof jou man reeds agterstallige skuld gehad het ten tye van die egskeidingsgeding.
Ons stel voor jou man nader sy naaste Onderhoudshof om hom met kundige advies by te staan.
Verjaring is ’n kragtige woord in regstaal. Die rede hiervoor is omdat ’n krediteur (persoon wat aan jou man geld geleen het om iets te kan koop) net drie jaar tyd het om regstappe in werking te stel om siviele skuld in te vorder. As die regstappe nie in werking gestel is nie, het die skuld verjaar en kan dit nie meer ingevorder word nie. Die (Suid-Afrikaanse) reg gee die krediteur drie jaar om sy skuld te vorder. Daar word van die krediteur verwag om daadwerklik binne die drie jaar op te tree.
Die beginsel van skuldverjaring begin loop wanneer die skuld betaalbaar geword het. As jou man byvoorbeeld ‘n rekening gehad wat betaalbaar was op 1 Januarie 2009, sal die skuld op 2 Januarie 2012 verjaar, behalwe as hy nie ‘n skulderkenning geteken het of die krediteur ‘n dagvaarding teen hom uitgereik het nie.
Daar is ’n paar uitsonderings op die reël waarvan jy moet kennis neem. Die volgende skuld se verjaringstydperk is 30 jaar en nie 3 jaar nie: Skuld op verbande, vonnisskuld, verkeersboetes en TV-lisensies.
Wanneer bates laste oorskry, ernstige kontantvloeiprobleme ondervind word en veral wanneer iemand links en regs gedagvaar word, begin rooi ligte flikker. Indien n persoon sou besluit om boedel oor te gee (te sekwestreer) is dit belangrik om gedagte te hou dat die persoon se bates genoegsaam moet wees om eerstens, preferente skuldeisers (bv verbandhouers) en ander skuldeisers terug te betaal. Dit beteken die boedel moet ‘n bepaalde waarde hê sodat ‘n dividend van tussen 20c en 24c uit die rand aan skuldeiser “terug betaal” kan word. Wanneer ‘n persoon byvoorbeeld vir Absa R1,00 skuld, moet Absa 20c kry. Gestel die totale skuld beloop R100, 000-00, dan moet bates oongeveer R35 500-00 werd wees om ‘n sekwestrasie te regverdig. Indien n huwelik binne gemeenskap van goedere gesluit is, word beide se boedels gesekwestreer.
Die voordeel van sekwestrasie is dat jy vry is van alle skuld. ‘n Persoon wie sekwestreer, verskyn nie in die hof nie en sy/haar salaris is nie in gedrang nie. Jy kan ook nie jou werk verloor omdat jy gesekwestreer word of ‘n insolvent is nie.
Posted in Egskeiding, Kinders, Onderhoud Tagged children, Divorce, divorce attorney, divorce lawyer, Egskeiding, egskeiding advies, Egskeidingsbevel, hof, Jacques Jansen, Kind, kinders, onderhoudsbeampte, Onderhoudshof, onderhoudswet, skei, wanbetaling
edwind vaaltuin November 18, 2014 at 1:30 pm | Permalink
ek het skuldf gemaak by rcs in 2009 maar het my werk verloor en kon hulle nie betaal nie. ek het nou eers begin te werk na 5 jaar en is agterstallig. Ek wil graag weet wat staan my nou te doen .Hulle se dat ek nou die volle bedrag moet vereffen van R9000. EK was n volle bedrag van R7000 agterstallig. Gee my asseblief raad.